
LIETUVOS RESPUBLIKOS SEIMO
APLINKOS APSAUGOS KOMITETAS


PAGRINDINIO KOMITETO IŠVADA
DĖL LIETUVOS RESPUBLIKOS ŽEMĖS REFORMOS ĮSTATYMO NR. I-1607 8, 9, 10, 13 IR 19 STRAIPSNIŲ PAKEITIMO
ĮSTATYMO PROJEKTO


2025-04-09  Nr. 107-P-10 
Vilnius


1. Komiteto posėdyje dalyvavo: komiteto pirmininkas Linas Jonauskas, komiteto nariai: Aistė Gedvilienė, Dalia Asanavičiūtė, Tomas Domarkas, Simonas Gentvilas, Ligita Girskienė, Alvydas Mockus, Audrius Radvilavičius, Tomas Tomilinas, aplinkos viceministras Kastytis Žuromskas, Aplinkos ministerijos Žemės ir teritorijų planavimo politikos grupės vyresnioji patarėja, atliekanti grupės vadovo funkcijas, Algė Staniūnaitė-Tonkich, Aplinkos ministerijos Žemės ir teritorijų planavimo politikos grupės vyresnioji patarėja Erika Giedraitienė.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.1.
	Seimo kanceliarijos Teisės departamentas
(2024-12-19)
	2 
(9)
	1
(2)
	
	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1. Iš projekto 2 straipsnio 1 dalyje dėstomų Žemės reformos įstatymo (toliau – keičiamas įstatymas) 9 straipsnio 2 dalies nuostatų nėra aišku, ar jose vartojama sąvoka „sodyba (namų valda)“ apima sąvoką „dvaro sodyba“, t. y. neaišku, ar projekto 2 straipsnio 1 dalyje dėstomos keičiamo įstatymo 9 straipsnio 2 dalies 3 ir 4 sakiniai būtų taikomi dvaro sodyboms. Atsižvelgiant į tai, projekto nuostatos tikslintinos pašalinant šį neaiškumą. Šiame kontekste pastebėtina ir tai, kad sąvoka „dvaro sodyba“ įstatymuose nėra apibrėžta, todėl, svarstytina, ar siekiant aiškumo bei galimo nevienodo šios sąvokos aiškinimo taikant įstatymą, ji neturėtų būti apibrėžta keičiamame įstatyme.
	Pritarti iš dalies.
	Seime užregistruotas Specialiųjų žemės naudojimo sąlygų įstatymo Nr. XIII-2166 2, 16, 20, 21, 22, 24, 25, 28, 31, 35, 36, 37, 40, 42, 43, 46, 48, 49, 53, 60, 65, 66, 67, 73, 74, 75, 79, 80, 92, 93, 94, 98, 99, 100, 104, 106, 108, 124, 134, 139 straipsnių ir V skyriaus šeštojo skirsnio pavadinimo pakeitimo įstatymo projektas Nr. XIVP-3761, kurio 1 straipsnio 1 dalyje nustatoma: Dvaro sodyba – dvaro (palivarko) teritorijos dalis, kurią sudaro istoriškai susiformavęs vientisas žemės plotas su visais jame esančiais įvairios paskirties statiniais ir želdiniais, vandens telkiniais, susisiekimo, inžineriniais ir technologiniais įrenginiais, mažaisiais kraštovaizdžio architektūros elementais, dailės kūriniais, taip pat visų minėtų statinių ir (ar) įrenginių liekanomis ir jų vietomis, sudarančiomis teritorinį, funkcinį ir architektūrinį vienetą. Manytina, kad priėmus pirmiau nurodyto įstatymo pakeitimo projektą dvarų sodybų sąvoka bus įtvirtinta įstatyminiu lygmeniu.

	1.2.
	Seimo kanceliarijos Teisės departamentas
(2024-12-19)
	2
(9)



	1
(2)




	




	2.  Projekto 2 straipsnio 1 dalimi keičiamo įstatymo 9 straipsnio 2 dalies nuostatose nėra aiškus sąvokos „dvarų sodybų teritorijų ribų planai“ turinys, t. y. neaišku, kokios rūšies dokumentai (pvz., pagal Nekilnojamojo kultūros paveldo apsaugos įstatymą ar Saugomų teritorijų įstatymą rengiami kultūros paveldo vietovių ar saugomų teritorijų specialiojo teritorijų planavimo dokumentai ar kokie kiti dokumentai) šie planai yra ir pagal kokius teisės aktus jie rengiami, koks yra šių planų turinys (nesant aiškumo, kyla abejonių, ar tikrai šiuose planuose nustatomi parduodamų žemės sklypų plotai ir ribos) ir pan. Jeigu minėti planai yra specialiojo teritorijų planavimo dokumentai, tai šių planų nurodymas minėtose projekto nuostatose yra perteklinis, nes šiuos planus savo turiniu apima projekte vartojama sąvoka „teritorijų planavimo dokumentai“. Siekiant aiškumo, projekto nuostatos tikslintinos.  
	Pritarti.
	

	1.3.
	Seimo kanceliarijos Teisės departamentas
(2024-12-19)
	6

	

	
	3. Pagal projekto 1 straipsnyje dėstomo keičiamo įstatymo 8 straipsnio 1 dalyje siūlomą nustatyti teisinį reguliavimą Vyriausybė turėtų priimti įstatymą įgyvendinantį teisės aktą, pagal kurį Nacionalinė žemės tarnyba prie Aplinkos ministerijos tikrintų, ar asmuo, siekiantis įsigyti valstybinės žemės sklypą ar jo dalį išsimokėtinai, nėra skolingas ir laikomas neskolingu valstybės biudžetui ir (ar) savivaldybių biudžetams, ir (ar) fondams, į kuriuos mokamus mokesčius administruoja Valstybinė mokesčių inspekcija. Be to, keičiamo įstatymo 8 straipsnio 2 dalyje nustatyta, kad ne žemės ūkio paskirčiai žemė miesto ir kaimo gyvenamosiose vietovėse parduodama Vyriausybės nustatyta tvarka. Projekto 2 straipsniu keičiamo įstatymo 9 straipsnio 2 ir 3 dalyse siūloma nustatyti naujas nuostatas dėl valstybinės žemės, esančios dvarų sodybų teritorijoje, pardavimo. Atsižvelgiant į tai, kas aukščiau išdėstyta, manytina, kad iki įstatymo įsigaliojimo Vyriausybė turėtų priimti (pakeisti) aukščiau minėtus poįstatyminius teisės aktus. Atkreiptinas dėmesys ir į tai, kad pagal projekto ir Teisėkūros pagrindų įstatymo 20 straipsnio 1 dalies nuostatas, priimtas įstatymas įsigaliotų kitą dieną po oficialaus paskelbimo Teisės aktų registre. Teisėkūros pagrindų įstatymo 3 straipsnio 2 dalies 7 punkte nustatyta, kad pagal teisėkūros sistemiškumo principą įstatymo įgyvendinamieji teisės aktai turi būti rengiami ir priimami taip, kad įsigaliotų kartu su įstatymu ar atskiromis jo nuostatomis, kurias šie teisės aktai įgyvendina. Atsižvelgiant į tai, projekto 6 straipsnį reikėtų papildyti nuostatomis dėl vėlesnio įstatymo įsigaliojimo, pasiūlant Vyriausybei iki konkrečios datos, kuri turėtų būti viena diena ankstesnė nei įstatymo įsigaliojimo diena, priimti įstatymo įgyvendinamuosius teisės aktus. Taip pat reikėtų atitinkamai papildyti projekto 6 straipsnio pavadinimą.
Pritarus šiai pastabai, projekto 6 straipsnyje siūlomos nustatyti įstatymo taikymo nuostatos turėtų būti tikslinamos, jose vietoj žodžių „šio įstatymo įsigaliojimo“ reikėtų įrašyti konkrečią datą, kuri turėtų būti viena diena ankstesnė nei įstatymo įsigaliojimo diena.
	Pritarti.
	

	1.4.
	Seimo kanceliarijos Teisės departamentas
(2024-12-19)
	

	

	
	4. Atsižvelgiant į keičiamame įstatyme nustatytą Vyriausybės kompetenciją, dėl teikiamo įstatymo projekto reikėtų gauti Vyriausybės išvadą.
	Pritarti iš dalies.
	Projektų pateikimo metu nuspręsta Vyriausybės išvados neprašyti. Papildomai, projekto nuostatos suderintos darbo tvarka. 

	1.5.
	Seimo kanceliarijos Teisės departamentas
(2024-12-19)
	

	

	
	5.    Atsižvelgiant į Teisėkūros pagrindų įstatymo 16 straipsnio 1 dalies bei Korupcijos prevencijos įstatymo 8 straipsnio 1 dalies 1 ir 12 punktų nuostatas, turėtų būti atliktas projekto antikorupcinis vertinimas.
	Pritarti.
	



3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai:

	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.1.
	Lietuvos Respublikos teisingumo ministerija (2024-12-30)
	
	
	
	Įvertinę Lietuvos Respublikos Seimo pateikto derinti Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projekto Nr. XVP-62 atitiktį Europos Sąjungos teisei, pažymime, jog pastabų ir pasiūlymų neturime.
	Pritarti.
	

	2.1.
	Specialiųjų tyrimų tarnyba 
(2025-01-31)
	
	
	
	Lietuvos Respublikos specialiųjų tyrimų tarnyba (toliau – Specialiųjų tyrimų tarnyba), vadovaudamasi Lietuvos Respublikos korupcijos prevencijos įstatymo 8 straipsnio 5 dalies punkto nuostatomis (gauti Lietuvos Respublikos Seimo valdybos ir Teisės ir teisėtvarkos komiteto prašymai), atliko šių teisės aktų antikorupcinį vertinimą:
1)	Lietuvos Respublikos žemės įstatymo Nr. I-446 2, 7, 8, 9, 10, 11, 15, 22, 23, 29, 32, 34, 35, 37, 40, 41, 43, 45, 47, 55, 56, 64, 66 straipsnių ir VI1 skyriaus pakeitimo įstatymo projekto  Nr. XVP-60;
2)	Lietuvos Respublikos teritorijų planavimo įstatymo Nr. I-1120 17, 18, 20, 25, 27, 28, 30, 31, 39 ir 45 straipsnių, septintojo skirsnio pavadinimo pakeitimo ir Įstatymo papildymo 421 straipsniu įstatymo projekto  Nr. XVP-61;
3)	Lietuvos Respublikos administracinių nusižengimų kodekso 112, 113, 1131, 351 ir 589 straipsnių pakeitimo įstatymo projekto  Nr. XVP-63;
4)	Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projekto Nr. XVP-62.
Dėl Lietuvos Respublikos žemės įstatymo  Nr. I-446 2, 7, 8, 9, 10, 11, 15, 22, 23, 29, 32, 34, 35, 37, 40, 41, 43, 45, 47, 55, 56, 64, 66 straipsnių ir VI1 skyriaus pakeitimo įstatymo projekto  Nr. XVP-60, Lietuvos Respublikos teritorijų planavimo įstatymo Nr. I-1120 17, 18, 20, 25, 27, 28, 30, 31, 39 ir 45 straipsnių, septintojo skirsnio pavadinimo pakeitimo ir Įstatymo papildymo 421 straipsniu įstatymo projekto Nr. XVP-61 ir Lietuvos Respublikos administracinių nusižengimų kodekso 112, 113, 1131, 351 ir 589 straipsnių pakeitimo įstatymo projekto Nr. XVP-63 pastabų ir pasiūlymu neturime.
Siekdami mažinti korupcijos rizikos veiksnių atsiradimo tikimybę, taip pat siekdami teisinio reguliavimo išsamumo, nuoseklumo, skaidrumo ir atsparumo korupcijai, dėl Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projekto  Nr. XVP-62 (toliau– Projektas) teikiame žemiau išdėstytas pastabas ir pasiūlymus:
1.	Kritinių antikorupcinių pastabų ir pasiūlymų neturime.
	Pritarti.
	

	2.2.
	Specialiųjų tyrimų tarnyba
(2025-01-31)
	4
(13)
	
	
(4)
	2.	Kitos antikorupcinės pastabos ir pasiūlymai:
2.1.	Projekto 4 straipsniu siūlomi Įstatymo 13 straipsnio („Neprivatizuojama žemė“) 4 punkto pakeitimai (pateikiame lyginamąjį variantą, kuriame paryškintu šriftu pažymėtos Projektu siūlomos nuostatos):
„Žemė neprivatizuojama, jeigu ji:
<...>
4) yra kultūros paveldo objektų – buvusių dvarų sodybų – , įrašytų į neprivatizuotinų istorijos ir kultūros paminklų sąrašą, teritorijose, išskyrus šiose teritorijose esančius žemės sklypus prie privačių gyvenamųjų namų ir kitų namų valdos statinių;“
Specialiųjų tyrimų tarnybos vertinimu, minėta Projekto nuostata svarstytina dėl šių aspektų:
2.1.1.	Projekto nuostata siūlomas teisinis reglamentavimas atskiroms asmenų kategorijoms sudarytų išimtines galimybes privatizuoti buvusių dvarų sodybų teritorijose esančius žemės sklypus. Galimi rizikos veiksniai, kad tokio teisinio reglamentavimo realizavimas neužtikrins su kultūros vertybių išsaugojimu ir naudojimu susijusių visuomeninių interesų 
Nors Projekto aiškinamajame rašte  minėti siūlymai nepaaiškinami, pasiūlymų alternatyviam Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projektui  esmė – uždrausti žemės privatizavimą į Neprivatizuotinų buvusių dvarų sodybų – istorijos ir kultūros paminklų sąrašą įrašytų kultūros paveldo objektų – buvusių dvarų sodybų teritorijose esančius žemės sklypus.
Tokį draudimą nustato ir Lietuvos Respublikos Vyriausybės (toliau – Vyriausybė) 1992 m. balandžio 7 d. nutarimo Nr. 256 „Dėl buvusių dvarų sodybų - istorijos ir kultūros paminklų išsaugojimo principų atstatant nuosavybės teises, vykdant privatizavimą ir žemės reformą“ (toliau – Nutarimas Nr. 256), kuriuo minėtas sąrašas yra nustatytas, 1.2 papunkčio   ir kitų nuostatų kontekstas. 
Šiuo atveju svarbu yra tai, kad nors Projekto nuostata ir draudžia į Neprivatizuotinų buvusių dvarų sodybų – istorijos ir kultūros paminklų sąrašą įrašytų buvusių dvarų sodybų teritorijose esančios žemės privatizavimą, tačiau Projekto nuostata atskirų asmenų kategorijoms suteikiama išimtinė galimybė (kurios nebuvo pagal šiuo metu galiojantį teisinį reglamentavimą) šiose teritorijose privatizuoti prie privačių gyvenamųjų namų ir kitų namų valdos statinių esančius žemės sklypus.
Taigi, Specialiųjų tyrimų tarnybos nuomone, Projekto nuostata siūlomas teisinis reglamentavimas būtų naudingas atskirų kategorijų asmenims. Šiuo atveju taip pat svarbu, kad tenkinant šių asmenų interesus (t. y. leidžiant minėtose kultūros paveldo objekto teritorijose privatizuoti prie privačių gyvenamųjų namų ir kitų namų valdos statinių esančius žemės sklypus) kyla rizika, kad visuomeniniai interesai (susiję su kultūros vertybių išsaugojimu ir naudojimu visuomenės poreikiais) atskirais atvejais gali būti neužtikrinami.
Atsižvelgdama į aukščiau išdėstytą, Specialiųjų tyrimų tarnyba siūlytų apsvarstyti siūlomos Projekto 4 straipsnio nuostatos tobulinimo tikslingumą (pavyzdžiui: atsižvelgiant į Neprivatizuotinų buvusių dvarų sodybų – istorijos ir kultūros paminklų sąrašą nustatymo tikslus drausti Neprivatizuotinų buvusių dvarų sodybų – istorijos ir kultūros paminklų sąraše įrašytų buvusių dvarų sodybų teritorijose esančios žemės privatizavimą arba tobulinti teisinį reglamentavimą, kad žemės sklypų privatizavimas galimas tik tais atvejais, kada tai nesudarys sąlygų visuomeninių interesų pažeidimui (pavyzdžiui: tai galėtų būti konstatuojama už kultūros paveldo apsaugą atsakingos institucijos pritarimu).
2.1.2.	Įgyvendinant Projektu siūlomą nuostatą galios teisinio reglamentavimo dviprasmiškumas ir sąlygos kolizinėms situacijoms
Projektu siūlomos Įstatymo 13 straipsnio 4 punkto nuostata nenustato papildomų sąlygų ar kriterijų, susijusių su žemės sklypų privatizavimu į Neprivatizuotinų buvusių dvarų sodybų – istorijos ir kultūros paminklų sąrašą įrašytų buvusių dvarų sodybų teritorijose.
Šiuo atveju atkreipiame dėmesį, kad Lietuvos Respublikos specialiųjų žemės naudojimo sąlygų įstatymo (toliau - Specialiųjų žemės naudojimo sąlygų įstatymas) 60 straipsnio „Specialiosios žemės naudojimo sąlygos kultūros paveldo objektų teritorijose, kultūros paveldo vietovėse ir (ar) jų apsaugos zonose“ 4 dalies 1 punkto nuostatos nustato, kad:
„4. Viešajam pažinimui ir naudojimui saugomo objekto teritorijoje, vietovėje ir (ar) jų apsaugos zonose, Nekilnojamojo kultūros paveldo apsaugos įstatyme, Statybos įstatyme, Teritorijų planavimo įstatyme, Žemės įstatyme ar kultūros ministro nustatyta tvarka negavus už kultūros paveldo apsaugą atsakingos institucijos pritarimo (derinimo) projektui ar numatomai veiklai, draudžiama:
1) saugomo objekto teritorijoje ir vietovėje – formuoti ir pertvarkyti žemės sklypus, keisti žemės sklypų naudojimo būdą (būdus), užstatymo tankį, intensyvumą, užstatymo tipą;“
Taigi, manytina, kad įgyvendinant Projektu siūlomą nuostatą (pavyzdžiui, siekiant privatizuoti žemės sklypus viešajam pažinimui ir naudojimui saugomų buvusių dvarų sodybų teritorijose) galimai būtų vadovaujamasi ir minėta Specialiųjų žemės naudojimo sąlygų įstatymo nuostata. Tačiau, Specialiųjų tyrimų tarnybos vertinimu, šiuo atveju Projektu ir Specialiųjų žemės naudojimo sąlygų įstatymu nustatytas teisinis reglamentavimas gali būti interpretuojamas nevienareikšmiškai ir sudaryti sąlygas antikorupciniu požiūriu ydingoms kolizinėms situacijoms. 
Atsižvelgdami į aukščiau išdėstytą siūlytume apsvarstyti Projektu siūlomos Įstatymo 13 straipsnio 4 punkto nuostatos tobulinimo tikslingumą (pavyzdžiui: konkretinant, kad kultūros paveldo objektų – buvusių dvarų sodybų – įrašytų į neprivatizuotinų istorijos ir kultūros paminklų sąrašą, teritorijose, prie privačių gyvenamųjų namų ir kitų namų valdos statinių žemės sklypai privatizuojami tik gavus už kultūros paveldo apsaugą atsakingos institucijos pritarimą).
3.	Kitų pastabų ir pasiūlymų neturime.

Atlikus Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projekto Nr. XVP-62 nuostatų antikorupcinį vertinimą darytina išvada, kad minėtu teisės akto projektu siūlomas teisinis reglamentavimas gali ydingas antikorupciniu požiūriu, kadangi:
1)	Projekto nuostata siūlomas teisinis reglamentavimas atskiroms asmenų kategorijoms sudarytų išimtines galimybes privatizuoti buvusių dvarų sodybų teritorijose esančius žemės sklypus;
2)	galimi rizikos veiksniai, kad tokio teisinio reglamentavimo realizavimas atskirais atvejais gali neužtikrinti su kultūros vertybių išsaugojimu ir naudojimu susijusių visuomeninių interesų; 
3)	Įgyvendinant Projektu siūlomą nuostatą galimas teisinio reglamentavimo dviprasmiškumas ir sąlygos kolizinėms situacijoms.
	Pritarti.
	

	3.1.
	Lietuvos Respublikos žemės ūkio ministerija
(2025-02-10)
	
	
	
	Pažymėtina, kad teikiami Projektai Nr. XVP-60, Nr. XVP-61 ir Nr. XVP-62 su Žemės ūkio ministerija nebuvo derinti, bet įvertinusi pateiktų projektų turinį, Žemės ūkio ministerija siūlo šiuos projektus tikslinti atsižvelgiant į Seimo kanceliarijos Teisės departamento pastabas.
	Pritarti.
	



5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai:

	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	
	

	1.
	Kaimo reikalų komitetas
(2025-02-12
2025-03-19)
	
	
	
	
	Pritarti iniciatoriaus pateiktam Lietuvos Respublikos Žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projektui Nr. XVP-62 ir siūlyti pagrindiniam Aplinkos apsaugos komitetui jį tobulinti pagal Seimo kanceliarijos Teisės departamento ir LR Specialiųjų tyrimų tarnybos pastabas.
	Pritarti.
	



7. Komiteto sprendimas ir pasiūlymai: 
7.1. Sprendimas: pritarti komiteto patobulintam įstatymo projektui, komiteto išvadoms dėl šio projekto ir teikti Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projektą Nr. XVP-62(2), jo lyginamąjį variantą.
7.2. Pasiūlymai: negauta.
8. Balsavimo rezultatai: pritarta bendru sutarimu.
9. Komiteto paskirti pranešėjai: Simonas Gentvilas.
10. Komiteto narių atskiroji nuomonė: negauta.
PRIDEDAMA. Lietuvos Respublikos žemės reformos įstatymo Nr. I-1607 8, 9, 10, 13 ir 19 straipsnių pakeitimo įstatymo projektas Nr. XVP-62(2), jo lyginamasis variantas.

Komiteto pirmininkas													Linas Jonauskas





Komiteto biuro patarėja G. Ričkutė

